AFP 2017 / Stringer Suriya armiyasi harbiylari Abu-Kamol shahri ustidan nazorat o‘rnatdi va IShIDning mamlakat hududidagi oxirgi tayanchini yo‘q qildi. Bu haqda armiya qo‘mondonligi bayonotida ma’lum qilingan. «Suriya armiyasi va ittifoqchi kuchlar Dayr az-Zor viloyatidagi Abu-Kamol shahrini ozod qildi», deyilgan bayonotda. Hukumat harbiylari ayni vaqtda bu aholi punktini to‘la egallagan, shahar minalardan tozalanmoqda. Terrorchilar shahardan qochib ketishgan va Frotning narigi qirg‘og‘iga o‘tishgan. Suriya armiyasi 3 yil davomida IShID qo‘lida bo‘lib kelgan Dayr az-Zor viloyatini qaytarib olish uchun 5 sentabr kuni boshlangan keng ko‘lamli yurishlarni muvaffaqiyatli yakunladi. Bu viloyat olinishi bilan mamlakatning sharqiy va g‘arbiy hududlari yana birlashtirildi.